Document ID: 31996R2059

KOMISSION ASETUS (EY) N:o 2059/96,
annettu 28 päivänä lokakuuta 1996,
tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamisen lykkäämisestä Ruotsissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 1 kohdan,
sekä katsoo, että
Ruotsi on toteuttanut liittymisasiakirjan 167 artiklan mukaisesti toimenpiteet lykätäkseen 1 päivään tammikuuta 1997 neuvoston asetuksen (ETY) N:o 1907/90 (1), sellaisena kuin se on viimeksi muutettuna asetuksella (EY) N:o 818/96 (2), soveltamisen,
Ruotsin munateollisuuden liittymisen jälkeinen taloudellinen tilanne samoin kuin muut tekijät, kuten Ruotsin elintarvikevalvontajärjestelmän suunniteltu uudelleenjärjestely ja epävarmuus tulevista hyvinvointia ja hygieniaa koskevista säännöistä, ovat viivästyttäneet siirtymistä Ruotsin nykyisestä järjestelmästä yhteisiin munien kaupan pitämisen vaatimuksiin; Ruotsille olisi annettava lupa lykätä asetuksen (ETY) N:o 1907/90 soveltaminen 1 päivään tammikuuta 1998 liittymisasiakirjan 149 artiklan 1 kohdan mukaisesti, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lykätään 1 päivään tammikuuta 1998 asetuksen (ETY) N:o 1907/90 soveltaminen Ruotsissa tuotettujen ja kaupan pidettyjen munien osalta.
2 artikla
Tämä asetus tulee voimaan 1 päivänä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä lokakuuta 1996.

Labels: 3
17
18